મુંબઇ : સનસનાટીભર્યા શીના બોરા હત્યા કેસની તપાસ કરી રહેલી સીબીઆઇએ અત્રે વિશેષ અદાલત સમક્ષ ખુલાસો કર્યો હતો કે મુખ્ય આરોપી ઇન્દ્રાણી મુખરજીએ પોતાના પતિ અને પૂર્વ મિડિયા માંધાતા પીટર મુખરજીને પોતાની પુત્રીની ૨૪ એપ્રિલ ૨૦૧૨ના રોજ થયેલી હત્યા વિશે જણાવ્યું હતું. પીટર મુખરજીની જામીન અરજીનો જવાબ આપતાં તપાસ એજન્સીએ સીબીઆઇના વિશેષ ન્યાયમૂર્તિ એચ. એસ. મહાજનને જણાવ્યું હતું કે, ઇન્દ્રાણીએ કબૂલ કર્યું છે કે તેણે ૨૪ એપ્રિલ, ૨૦૧૨ના રોજ થયેલી શીનાની હત્યા અંગે પીટરને જાણ કરી હતી.